Ganske små, ovale, halvblanke, brungule (i alle fall på døde eksemplarer) skjoldbiller, sjeldnere grønnlige. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen oval, bredest noe bak dekkvingenes rot. Dekkvingene er noe langstrakte og nesten jevnbrede. Pronotum er rundet, dekkvingenes "skuldre" noe framskytende. Oversiden er kraftig punktert, med regelemessige punktrader på dekkvingene midtre del.